ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka ka fr en ka ka ka ka ka ka ka ka ka ka ka ka ka ka ka ka ka ka ka ka ka ka fr ka ka ka ka ka ka ka en ka en ka en ka en en en en fa en en en ka en ka ka en ka ka ka ka es en en es es en en ka en ka
როგორ გავუმკლავდეთ შფოთვას პანდემიის პირობებში – nostal.ge
ენერგიის დაზოგვის მიზნით საფრანგეთის საჯარო დაწესებულებებში ცხელ წყალს გამორთავენ – „როიტერი“
როგორ აღმოჩნდა ლევან უჩანეიშვილი ფილმ „სპირალში“ და რატომ ჩაშალა რამაზ კორინთელმა საერთაშორისო სიმპოზიუმი
გქონიათ ოდესმე იმის უცნაური განცდა, რომ ზუსტად იგივე სიტუაცია ადრეც განგიცდიათ – რა არის დეჟავიუ
„ეს ოქტომბერი საკმაოდ არაერთგვაროვანი და საინტერესო მოვლენებით იქნება დახუნძლული“ – ასტროლოგ ხათუნა ნოელის პროგნოზი
ევროკავშირის მასშტაბით ყველა სმარტფონი, პლანშეტი, ყურსასმენი თუ სმარტ-საათი ერთნაირი დამტენით დაიტენება – Apple-ს ევრობაზართან ადაპტირება მოუწევს
22 წლის ქართველი მოდელი, რომელიც მსოფლიოს იპყრობს – მატილდა გვარლიანის მორიგი წარმატება
The Times: პუტინმა უკრაინისკენ ბირთვული დივიზიის ეშელონი გაგზავნა
როგორ გამდიდრდა ათეულობით ქართველი ერთ ღამეში – საერთაშორისო ფინანსური კომპანიის ერთმა შეცდომამ საქართველოს რამდენიმე მილიონერი შესძინა (ვიდეო)
იტალიური „ლა რეპუბლიკა“: რუსეთი, სავარაუდოდ, წყალქვეშა ხომალდ „პოსეიდონის“ გამოსაცდელად ემზადება, რომელსაც ბირთვული ცუნამის გამოწვევა შეუძლია
პუგაჩოვა რუსეთიდან საბოლოოდ წავიდა – მომღერალი „პადმასკოვიეში“ თავის სასახლეს ყიდის
როგორ გავუმკლავდეთ შფოთვას პანდემიის პირობებში
რჩევები ფსიქიკური ჯანმრთელობის შესანარჩუნებლად
310 2 minutes read
პანდემიის გამო დაწესებულმა შეზღუდვებმა, საყოველთაო კარანტინმა, სამუშაო ადგილების დაკარგვამ, იზოლაციამ დაამძიმა მოსახლეობის ფსიქიკური მდგომარეობა, მათ შორის, მათიც, ვისაც პრობლემები პანდემიამდეც ჰქონდა.
ჯერ კიდევ ზაფხულში ჩატარებულმა სიღრმისეულმა კვლევამ აჩვენა, რომ საქართველოში მოსახლეობის ფსიქიკური ჯანმრთელობის მდგომარეობა გაუარესებულია. გაეროს ქალთა ორგანიზაციის კვლევით, გამოკითხულთა თითქმის ნახევარმა თქვა, რომ კრიზისის გამო მათი სულიერი ჯანმრთელობის მდგომარეობა დამძიმდა. ეს ცვლილება განსაკუთრებით ქალებს შეეხო.
საყოველთაო კარანტინის გამო გამძაფრდა მარტოობის განცდა, ნეგატიური ინფორმაციის ნაკადის ფონზე ვირუსით ინფიცირების შიში, დაძაბული ფსიქოლოგიური მდგომარეობის, შიშების გამო ზოგს გაუჩნდა სხეულის სხვადასხვა ნაწილების ტკივილის შეგრძნებები- ადეკვატური ორგანული მიზეზების გარეშე. ხოლო მათ, ვინც პანდემიამდე სარგებლობდა ფსიქიატრიული დახმარებით, გაუჩნდათ განცდა, რომ წამალს დროულად ვეღარ მიიღებდნენ და გაუმწვავდებოდათ მდგომარეობა.
„ზოგი აპრილიდან მოყოლებული ახლაც რეკავს და სჭირდება ჩვენი მხარდაჭერა“, – ეუბნება რადიო თავისუფლებას ფსიქოლოგი, ფსიქო-სოციალური დახმარების ცენტრ „ნდობის“ დირექტორი. ორგანიზაციამ მათთვის, ვისაც პანდემიის გამო ფსიქოლოგიური მხარდაჭერა სჭირდება, “ნდობის” ტელეფონი შექმნა, რომელზეც უკვე 2000-ზე მეტმა ადამიანმა დარეკა. დახმარების სატელეფონო ხაზი (032) 2 911 000 ახლაც მუშაობს დილის ათიდან საღამოს 6 საათამდე.
„ჩვენი ემოციური მეხსიერება – ეს არის ჩვენი სტრესთან გამკლავების გზა და სტრატეგია. თუ გავიხსენებთ ჩვენს ცხოვრებაში ერთ კარგ რამეს, სხვა კარგი ამბებიც გაგვახსენდება“, – ამბობს ნანა აღაპიშვილი და რამდენიმე რჩევას იძლევა, თუ როგორ შეიძლება პანდემიის, საყოველთაო უიმედობისა და პერმანენტული სტრესის ფონზე ემოციურ სირთულეებთან გამკლავება.
შეეცადეთ რაც შეიძლება ხშირად გაიხსენოთ კარგი ამბები თქვენი ცხოვრებიდან;
არ დარჩეთ უსაქმოდ. თუნდაც წვრილმან საქმეებში ჩართულობა ცუდი ფიქრებით გატაცებისგან დაგიცავთ;
ჩამოწერეთ და დღის ბოლოს გადახედეთ იმ საქმეების ნუსხას, რის გაკეთებაც დღის განმავლოში მოახერხეთ (მაგალითად: წიგნების თაროს გადაწმენდა, ჰაერზე გასეირნება, მეგობართან დარეკვა) – ეს კმაყოფილების გრძნობას მოგგვრით.
ესაუბრეთ სხვებს, განსაკუთრებით მათ, ვისაც შეიძლება თქვენი გამხნევება სჭირდება, გულწრფელად დაინტერესდით მათი მდგომარეობით და დაწვრილებით გამოჰკითხეთ, როგორ არიან.
„როდესაც სხვას მოიკითხავ, გასცემ დადებით ემოციებს, სხვაზე ზრუნავ, ამით შენს თავსაც ეხმარები და იმ ადამიანსაც, ვისაც მხარში უდგები“, – იმავე გზას გვთავაზობს თიკო ცომაია, GIPA-ს პროფესორი, ფსიქო-საგანმანათლებლო პლატფორმა “ღიას” დამფუძნებელი, და, სხვადასხვა კვლევაზე დაფუძნებით, ემოციური გაჯანსაღებისთვის 5 მნიშვნელოვან რჩევას იძლევა:
იაზროვნეთ პოზიტიურად – მძიმე ვითარებაშიც კი უბიძგეთ საკუთარ თავს კარგ ამბებზე იფიქროთ;
კარგად გამოიძინეთ – ეს ფსიქიკური ჯანმრთელობის მნიშვნელოვანი პირობაა: ამცირებს დეპრესიას, სუიციდურ ფიქრებს, გულ-სისხლძარღვთა სისტემის დარღვევებს. ზრდასრული ადამიანის შემთხვევაში აუცილებელია 7-8 საათი ძილი;
შეინარჩუნეთ კეთილგანწყობა – სხვების მისამართით ნათქვამი კომპლიმენტები თქვენც მოგიტანთ სიხარულს. თუ გაქვთ შესაძლებლობა, გაეცით რაიმე, ვისაც იმ მომენტში უფრო სჭირდება – მატერიალური იქნება ეს თუ ემოციური;
დაწერეთ, რის გამო ხართ მადლიერი ცხოვრებაში. რამდენიმე დღის შემდეგ თუ ამ ჩამონათვალს მიუბრუნდებით, შეიძლება დადებითი ემოციების ახალი წყარო აღმოაჩინოთ.
ყურადღება მიაქციეთ ყოველდღიურ წვრილმანებს – ეცადეთ აღფრთოვანდეთ პატარა სასიამოვნო დეტალებით: მზიანი ამინდით, საყვარელი ფილმით, ბავშვებთან თამაშით;
მაგალითად, “ღიამ” 50 სასიამოვნო მომენტი შეკრიბა, რომლებიც შეიძლება თქვენც გამოგადგეთ სტრესისა და შფოთვების მართვისას.
ნორმალურია, რომ ეპიდემიის დროს ცუდად გახდომის გვეშინოდეს, მაგრამ თუკი მთელი ენერგია ამ ფიქრისკენაა მიმართული და ემოციებზე კონტროლსაც ვკარგავთ, შფოთვა პანიკის შეტევის ფორმას იღებს. პანიკის შეტევის დროს კი ადამიანს გული უჩქარდება, თავბრუ ეხვევა და სუნთქვა უჭირს.
ფსიქოლოგები ასეთ დროს სპეციალური სავარჯიშოების გაკეთებას გვთავაზობენ. აი, 2 მაგალითი:
დიაფრაგმული სუნთქვა – იმისთვის, რომ სუნთქვა ვაკონტროლოთ, გულმკერდზე და მუცელზე ვიდებთ ხელს, რათა დავრწმუნდეთ, რომ სუნთქვის დროს გულმკერდი კი არ მოძრაობს, არამედ მუცელი.
პროგრესული კუნთოვანი რელაქსაცია – როდესაც ჩვენ დავძაბავთ კუნთების კონკრეტულ ჯგუფს და მერე ვადუნებთ მათ.
რეკომენდაციის მიხედვით, ასევე სასურველია გაიხსენოთ და აკეთოთ ის, რისი კეთებაც გიყვარდათ და გეხმარებოდათ სტრესთან გამკლავებაში – ხატვა, მუსიკის ხმამაღლა მოსმენა, სეირნობა თუ სხვა.
კვლევით დამტკიცდა, რომ COVID-19-ისადმი იმუნიტეტი ინფექციის გადატანიდან, სულ მცირე, 6-8 თვის განმავლობაში გრძელდება
კორონავირუსი საბერძნეთში: ახალი შემთხვევების რაოდენობა საგრძნობლად შემცირდა
რა ასაკის შემდეგ აღარ აქვს აზრი გათხოვებას? – ფსიქოლოგების მოსაზრება
სურვილების ასრულების მარტივი რიტუალი – საიდუმლო ცოდნა, რომელიც ჩვენს წინაპრებს ჰქონდათ
როგორ უნდა დალიოთ აბები ისე, რომ ორგანიზმმა სწრაფად შეიწოვოს?
როგორ უნდა მოიქცეს ადამიანი, რომ უცხო გარემოში ადაპტირდეს და ნოსტალგიამ არ შეიპყროს?
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
როგორ უნდა მოიქცეს ადამიანი, რომ უცხო გარემოში ადაპტირდეს და ნოსტალგიამ არ შეიპყროს?
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber